paragraph_text: Hermann Minkowski (Aleksota, danas dio Kaunasa, 22. lipnja 1864. – Göttingen, 12. siječnja 1909.), njemački matematičar i fizičar. Doktorirao je (1885.) na Sveučilištu u Königsbergu (danas Kalinjingrad). Bio je profesor na sveučilištima u Bonnu, Kalinjingradu, Zürichu i Göttingenu. Bavio se problemima matematičke fizike. Razvio je geometrijsku metodu rješavanja problema iz teorije brojeva. Najznačajniji mu je rad Prostor i vrijeme (njem. Raum und Zeit, 1907.), u kojem je dao geometrijsko objašnjenje kinematike posebne teorije relativnosti. Po njem se četverodimenzionalni prostor događaja posebne teorije relativnosti prostor–vrijeme često naziva prostor Minkowskoga. Po njem su nazvani krater na Mjesecu (Minkowski (krater)) i planetoid (12493 Minkowski).<ref> Minkowski, Hermann, "Hrvatska enciklopedija", Leksikografski zavod Miroslav Krleža, www.enciklopedija.hr, 2019.